b'\n_START_ARTICLE_\nAirija (grup\xc4\x97)\n_START_PARAGRAPH_\nAirija \xe2\x80\x93 Lietuvos muzikin\xc4\x97 grup\xc4\x97, susik\xc5\xabrusi 1992 m. Alytuje.\n_START_SECTION_\nGrup\xc4\x97s istorija\n_START_PARAGRAPH_\nNojus (Darius Mileris) ir bosistas Kostas (Koka) pirm\xc4\x85 kart\xc4\x85 susitiko repeticij\xc5\xb3 studijoje ir prad\xc4\x97jo \xe2\x80\x9ed\xc5\xbeemuoti\xe2\x80\x9c. Iki pirmo albumo \xe2\x80\x9eYra\xe2\x80\x9c, kur\xc4\xaf grup\xc4\x97 i\xc5\xa1leido 1994 m., muzikantai aktyviai koncertavo ir k\xc5\xabr\xc4\x97 dainas, dalyvavo konkursuose ir kt._NEWLINE_I\xc5\xa1leidus album\xc4\x85 \xe2\x80\x9eYra\xe2\x80\x9c, grup\xc4\x97 netrukus \xc4\xafra\xc5\xa1\xc4\x97 antr\xc4\x85 album\xc4\x85 \xe2\x80\x9e\xc4\x8cia\xe2\x80\x9c (1995 m.), po kurio sek\xc4\x97 turas po Lietuv\xc4\x85 \xe2\x80\x9eAirija Yra \xc4\x8cia\xe2\x80\x9c. Nufilmuotas dainos \xe2\x80\x9e\xc4\xae save per save\xe2\x80\x9c vaizdo klipas, kuris kanalo MCM muzikiniuose apdovanojimuose Pranc\xc5\xabzijoje u\xc5\xbe\xc4\x97m\xc4\x97 tre\xc4\x8di\xc4\x85 viet\xc4\x85. Tais pa\xc4\x8diais metais \xe2\x80\x9eAirija\xe2\x80\x9c muzikiniuose apdovanojimuose \xe2\x80\x9eMetai`95\xe2\x80\x9c tapo geriausia roko grupe._NEWLINE_1996 m. kartu su Kauno ma\xc5\xbeuoju teatru sukurtas muzikinis spektaklis \xe2\x80\x9eNuotraukos i\xc5\xa1 muzikinio albumo\xe2\x80\x9c, kuris s\xc4\x97kmingai rodytas visoje Lietuvoje. Taip pa\xc4\x8diais metais LTV Kauno redakcijos studijoje nufilmuotas akustinis koncertas, i\xc5\xa1leistas koncertinis albumas \xe2\x80\x9eAirija Yra \xc4\x8cia\xe2\x80\x9c._NEWLINE_1998 m. M-1 \xc4\xafra\xc5\xa1\xc5\xb3 studijoje \xc4\xafra\xc5\xa1ytas ir i\xc5\xa1leistas albumas \xe2\x80\x9eNaujas\xe2\x80\x9c._NEWLINE_2000 m. grup\xc4\x97 nutrauk\xc4\x97 veikl\xc4\x85._NEWLINE_2002 m. de\xc5\xa1imtme\xc4\x8dio proga \xe2\x80\x9eAirija\xe2\x80\x9c trumpam atsik\xc5\xabr\xc4\x97, koncertavo Lietuvoje ir Airijoje, kur spalio 28 d. \xc4\xafvyko paskutinis grup\xc4\x97s koncertas.'